Ақмола облысының мемлекеттік сәулет-құрылыс бақылау басқармасының 2026 жылдың 8 айы бойынша 
атқарылған жұмыс бойынша
ЕСЕП

Мемлекеттік сәулет-құрылыс бақылау басқармасы Ақмола облысы әкімдігінің құрылымдық бөлімшесі бола отыра, өз қызметін Қазақстан Республикасының «Құрылыс Кодексі» ҚР Заңына, «Әкімшілік құқық бұзушылық туралы» ҚР Кодексіне, Кәсіпкерлік кодексіне және құрылыс саласындағы басқа да заңнамалық актілерге сәйкес жүзеге асырады.
Ақмола облысы әкімдігінің құрылымдық бөлімшесі болып табылатын Мемлекеттік сәулет-құрылыс бақылауы басқармасы өз қызметін «Қазақстан Республикасындағы сәулет, қала құрылысы және құрылыс қызметі туралы» Қазақстан Республикасының Заңына, Қазақстан Республикасының Әкімшілік құқық бұзушылық туралы кодексіне, Кәсіпкерлік кодекске және құрылыс саласындағы басқа да заңнамалық актілерге сәйкес жүзеге асырады.
Басқарма қызметінің негізгі бағыты – Ақмола облысының аумағында салынып жатқан объектілердің сапасын бақылау, сондай-ақ лицензиялау және аттестаттау салаларында мемлекеттік қызметтер көрсету.
Мәселен, 2026 жылдың 8 айында Басқарма тарапынан 63 жоспардан тыс тексеру жүргізіліп, анықталған бұзушылықтарды жою туралы 52 нұсқама берілді. Құрылыс субъектілеріне қатысты 275 әкімшілік іс қозғалды.
Жобалық құжаттамаға және құрылыс сапасына сәйкессіздіктерге жол бергені үшін 7 мердігер ұйым әкімшілік жауапкершілікке тартылды.
Жоғарыда аталған құқық бұзушылықтарды бір жыл ішінде қайталап жасағаны үшін ҚР ӘҚБтК-нің 312-бабының 2-бөлігі бойынша 1 мердігер ұйым әкімшілік жауапкершілікке тартылды («Альтаир-СК 7» ЖШС Бұланды ауданында, Никольское ауылында Мәдениет үйінің құрылысы, 2026 жылғы 13 наурыздағы хаттама).
Жобалық және рұқсат беру құжаттарының болмауына байланысты 44 құрылыс субъектісі жауапкершілікке тартылды.
Жалпы, 2026 жылғы есепті кезеңде Басқарма 64 млн теңгеден астам сомаға әкімшілік айыппұлдар салды. Сотта карастыру үшін 30 әкімшілік іс жолданды.
Сонымен қатар, Басқарма объектілерді пайдалануға қабылдау жөніндегі 687 актіні қарады, оның 308-і қабылданды. Құрылыс-монтаждау жұмыстарын жүргізудің басталғаны туралы 782 хабарлама қарастырылды.
Бұдан бөлек, Басқарма құрылыс саласында лицензиялау және аккредиттеу бойынша мемлекеттік қызметтер көрсетеді, сондай-ақ авторлық және техникалық қадағалауды жүзеге асыру, жобаларға сараптама жүргізу және ғимараттар мен құрылыстарды техникалық тексеру жөніндегі сарапшыларды аттестаттауды жүргізеді.
2026 жылдың өткен кезеңінде құрылыс-монтаждау жұмыстарына, жобалау және іздестіру қызметіне 123 лицензия берілді және қайта ресімделді, оның ішінде 38 лицензия берілсе, 85 лицензия қайта ресімделді.
Сараптамалық жұмыстар мен инжинирингтік қызметтерді (техникалық және авторлық қадағалау, ғимараттар мен құрылыстарды техникалық тексеру, сондай-ақ жобаларға сараптама жүргізу) жүзеге асыру құқығына 25 сарапшы аттестаты берілді.
Сәулет, қала құрылысы және құрылыс саласындағы жобаларды басқару жөніндегі ұйымдарды аккредиттеу бойынша есепті кезеңде өтінімдер түскен жоқ.
Біліктілік талаптарына, сондай-ақ мемлекеттік көрсетілетін қызмет стандартына сәйкес келмеуіне байланысты 63 өтініш берушіге мемлекеттік қызмет көрсетуден бас тартылды, оның ішінде 13 өтініш берушіге лицензиялау бойынша, 50 өтініш берушіге аттестаттау бойынша бас тарту берілді.
Өтініш берушілер түзетулер енгізу үшін 178 өтінішін кері қайтарып алды.
Ақмола облысы прокуратурасының ұсынуы бойынша 2026 жылғы қаңтарда жүргізілген тексеру қорытындысы бойынша лицензиялау талаптарын бұзғаны үшін 168 лицензиат әкімшілік жауапкершілікке тартылып, оларға айыппұл салынды. Анықталған бұзушылықтарды лицензиаттар жойғанға дейін құрылыс саласындағы 102 лицензияның қолданысы 6 айға дейінгі мерзімге тоқтатылды.
Қазіргі уақытта 32 лицензияның қолданысы қалпына келтірілді. Өңірдің 15 лицензиаты қызметін ерікті түрде тоқтатып, лицензияларын тапсырды. Тағы 11 лицензиат өз қызметін белгісіз мерзімге ерікті түрде тоқтатты.
Бұл бағыттағы жұмыс жалғасуда.
Құрылыс саласындағы негізгі оқиғалардың бірі – ағымдағы жылғы 1 шілдеден бастап күшіне енген Қазақстан Республикасының Құрылыс Кодексі (бұдан әрі – Кодекс). Кодекстің негізгі нормалары инспекция жүргізу, объектілерді қабылдау және пайдалануға беру тәртібіне қатысты өзгерістерді қамтиды.
Атап айтқанда, Кодекске сәйкес, объект тапсырыс берушілері құрылыс-монтаждау жұмыстарын бастағаны туралы хабарламаны берген кезде құрылыс кезеңінде объектіге бару жоспары-кестесін мемлекеттік сәулет-құрылыс бақылауы мен қадағалауын жүзеге асыратын органдарға ұсынады (Кодекстің 1-бабы 76-тармағы және 117-бабы 1-тармағының 5) тармақшасының талаптары).
Бұдан бөлек, Кодекстің 47-бабының 4-тармағына сәйкес құрылыс инспекторлары құрылыс объектілерін пайдалануға қабылдау кезеңінде объектіге бару арқылы қатысуға міндетті. 
Құрылыс кодексінің 132-бабының талаптарына сәйкес құрылыс-монтаждау жұмыстарының сапасы туралы қорытынды мемлекеттік сәулет-құрылыс бақылауы мен қадағалауын жүзеге асыратын жергілікті атқарушы органмен келісуге жатады.
Келісу тәртібі Қазақстан Республикасы Өнеркәсіп және құрылыс министрінің міндетін атқарушының 2026 жылғы 22 маусымдағы №320 бұйрығымен бекітілген. Аталған бұйрық 2026 жылғы 1 шілдеден бастап қолданысқа енгізілді.
Есепті кезеңде Ақмола облысы бойынша МСҚБ басқармасының басшысы Б.А. Оспанбековтің төрағалығымен Қосшы және Көкшетау қалаларында, сондай-ақ Ақкөл және Атбасар аудандарында көшпелі кеңестер өткізілді. Оларға Ақмола облысының барлық қалалары мен аудандары әкімдіктерінің, сондай-ақ облыстық басқармалардың өкілдері қатысты.
Кеңестер барысында сәулет, қала құрылысы және құрылыс қызметі саласындағы қолданыстағы заңнамаға енгізілген өзгерістер, Қазақстан Республикасының заңды күшіне енген Құрылыс кодексін қолдану мәселелері, Кодекстің негізгі жаңашылдықтары, оның ішінде объектілерді пайдалануға беру тәртібіндегі өзгерістер, сондай-ақ сәулет, қала құрылысы және құрылыс саласындағы лицензиялау және аттестаттау мәселелері қаралды.
Қатысушыларға заңнамадағы жаңа талаптарды практикалық тұрғыдан қолдану бойынша түсіндірмелер берілді.
Сонымен қатар, Басқарма өңірдегі үлестік құрылысқа бақылау жүргізу бойынша да жұмыстарды қатар атқаруда.
Бұған дейін облыста 4 проблемалық объекті есепте тұрған, оның ішінде «Сиреневый сад» тұрғын үй кешені (кейін «Ынтымақ» тұрғын үй кешені болып қайта аталды) болды. Мемлекет басшысының тапсырмасын орындау шеңберінде арнайы тетік әзірленіп, инвестор іздестіру нәтижесінде «GALAMAT» компаниялар тобымен («КГС Сауда» ЖШС) үлестік құрылыс проблемаларын шешу бойынша өзара ынтымақтастық туралы келісімге қол жеткізілді.
Нәтижесінде инвестор-компания «Ынтымақ» тұрғын үй кешеніндегі құрылыс-монтаждау жұмыстарын аяқтады. Объект 2025 жылғы 5 маусымдағы қабылдау актісімен пайдалануға берілді. 2025 жылғы 26 шілдеде Қосшы қаласында пәтер иелеріне кілттер табысталды. Осылайша, «Ынтымақ» тұрғын үй кешеніндегі 130 үлескердің мәселесі оң шешімін тапты.
Қазіргі уақытта, облыс аумағында үлестік құрылыс бойынша 3 проблемалық объект бар, оларда 431 үлескердің мүддесі қамтылған. Атап айтқанда: «Шоколад» тұрғын үй кешені – 100 үлескер, «Құрылтай» тұрғын үй кешені – 190 үлескер және «Diamond Park» тұрғын үй кешені – 141 үлескер. Барлық объектілер Қосшы қаласында орналасқан. Оларға қатысты мәселелер кезең-кезеңімен шешілуде.
«Diamond Park» тұрғын үй кешені бойынша «Integra Construction» ЖШС-мен құрылысты аяқтау туралы алдын ала келісім бар. Ақмола облысының әкімі М.М. Ахметжановтың «Integra Construction» ЖШС өкілдерімен кездесуі барысында құрылысты жеделдетіп аяқтау мақсатында жауапты мемлекеттік органдарға тиісті тапсырмалар берілді (2026 жылғы 2 шілдедегі хаттама). Аталған бағыттағы жұмыстар жалғасуда.
Назарларыңызға рахмет!
Баяндама аяқталды. 
	

